CELEX: 62021TN0341
Language: fi
Date: 2021-06-21 00:00:00
Title: Asia T-341/21: Kanne 21.6.2021 – Rauff-Nisthar v. komissio

9.8.2021   
            
            
               FI
            
            
               Euroopan unionin virallinen lehti
            
            
               C 320/49
            
         
      Kanne 21.6.2021 – Rauff-Nisthar v. komissio
      (Asia T-341/21)
      (2021/C 320/55)
      Oikeudenkäyntikieli: ranska
      
         Asianosaiset
      
      
         Kantaja: Nadya Rauff-Nisthar (Pfinztal, Saksa) (edustaja: asianajaja N. de Montigny)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan Euroopan henkilöstövalintatoimiston (EPSO) kilpailua EPSO/AD/371/19 (AD7) – 6 – Tieteellisen tutkimuksen alan hallintovirkamiehet valintakomitean 9.3.2020 tekemän päätöksen ja 19.8.2020 tekemän uudelleentarkastelupäätöksen olla merkitsemättä kantajan nimeä varallaololuetteloon
               
            
                  —
               
               
                  tarpeen mukaan kumoamaan 15.3.2021 tehdyn valituksen hylkäämispäätöksen
               
            
                  —
               
               
                  pyytämään esittämään kantajaa koskevat testit ja tulokset kilpailun jokaisesta kokeesta ja seuraavien vaiheiden tulokset jokaiseen sääntöjenvastaisuuteen liittyvien tulosten ja unionin yleisen tuomioistuimen työjärjestyksen 91 artiklan mukaisesti todetuista sääntöjenvastaisuuksista kantajalle aiheutuneen stressin seurausten merkityksen aineellisen arvioimisen mahdollistamiseksi
               
            
                  —
               
               
                  velvoittamaan vastaajan korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa yhteen ainoaan kanneperusteeseen, eli kokeiden aikana tapahtuneista epäsäännönmukaisuuksista aiheutuneeseen ja kilpailun tuloksiin vaikuttaneeseen erilaiseen kohteluun. Tämä kanneperuste jakaantuu neljään osaan.
      
                  1)
               
               
                  Ensimmäinen osa: Kilpailun EPSO/AD/371/19 (AD7) – 6 – Tieteellisen tutkimuksen alan hallintovirkamiehet kokeiden järjestämisessä tapahtui teknisiä virheitä, jotka hallinto on tunnustanut ja joista kantajalle aiheutui lisääntynyttä stressiä kokeiden aikana.
               
            
                  2)
               
               
                  Toinen osa: Hallinnolta puuttuva huolellisuus ja se, että se ei reagoinut korjatakseen edellä mainitut virheet.
               
            
                  3)
               
               
                  Kolmas osa: Kantajan suorituksen arvioinnissa ei otettu huomioon virheitä eikä otettu käyttöön menettelyitä, jotka takaisivat yhdenvertaisuuden hakijoiden välillä.
               
            
                  4)
               
               
                  Neljäs osa: Kantajan suoritusten ilmeisen virheellinen arviointi.